Kaunas

Kaunas ( Kowno) je z něhdźe 300.000 wobydlerjemi druhe najwjetše město Litawskeje a wažne kulturne srjedźišćo baltiskeho kraja. Nadeńdźe so w srjedźišću Litawskeje při wuliwje rěki Neris do Njemena něhdźe sto kilometrow zapadnje Wilny.

W lěće 2022 bě Kaunas jedna z dweju kulturneju stolicow Europy.

mini|upright=1.5|center|Cyrkej swj. Pětra a Pawoła w starym měsće

 Stawizny 
W lěće 1361 naspomni so prěni raz litawski hród při wuliwje Nerisa, kotryž so wjacekróć ze strony Němskeho rjada dobywaše a zdźěla tež skóncowaše. Ryćerski rjad měješe wotpohlad, swoje wobsydstwa w Estiskej a Wuchodnej Pruskej ze sobu zwjazać, při čimž bě hród w Kaunasu wažny zadźěwk. W lěće 1408 dósta sydlišćo měšćanske prawa a 1440 zahaji so wikowanski kontor Hansy. Wot 16. lětstotka wuwiwaše so Kaunas na wuznamny centrum židowstwa w Pólsko-Litawskej.

Po třećim dźělenju Pólskeje přińdźe Kaunas 1795 k Ruskej. Po njewotwisnosći Litawskeje 1920 sta so Kaunas z prowizoriskej stolicu noweho stata, přetož słušeše Wilna tehdy hišće k Pólskej.

W lěće 1908 wučini židowski podźěl wobydlerstwa wjace hač 41 %Ковна/ Еврейская энциклопедия Брокгауза и Ефрона, 16 т., 1908 – 1913. Pod němskim wobsadźenjom bu židowske wobydlerstwo w Kaunaskim ghetće zajate a pozdźišo zwjetša zamordowane.

 Žórła 

 Wotkaz 

Kategorija:Hansowe město
Kategorija:Prěnje naspomnjenje 1361
Kategorija:Sydlišćo při Njemenu